OpenLLM-France/wikimedia huggingface dataset:
# The Chronicles of Narnia: The Voyage of the Dawn Treader

The Chronicles of Narnia: The Voyage of the Dawn Treader (euskaraz Narniako Kronikak: Egunsentiko Ibiltariaren Bidaia) 2010eko Michael Apted ingeles zinema zuzendariaren fantasia eta abenturazko film bat da. 1952ko C. S. Lewis idazlearen The Voyage of the Dawn Treader (Egunsentiko Ibiltariaren Bidaia) eleberrian oinarritua dago, eta Narniako Kronikak frankiziaren hirugarren filma da, gainontzeko biak The Chronicles of Narnia: The Lion, the Witch and the Wardrobe (2005, Narniako Kronikak: Lehoia, Sorgina eta Armairua) eta The Chronicles of Narnia: Prince Caspian (2008, Narniako Kronikak: Caspian Printzea) dira.

## Argumentua

Oharra: Atal honek istorio osoa edo amaiera argitzen du.
Edmund eta Lucy Pevensie anai-arrebak eta Eustace lehengusua (Georgie Henley, Skandar Keynes eta Will Poulter) Egusentiko Ibiltaria ontzian itsasoratu eta Narniako tronua bereganatu duen Miraz usurpatzaileak erresumatik kanporatu dituen zazpi zaldunen bila abiatuko dira.

## Aktoreak
### Nagusiak

* Georgie Henley: Lucy Pevensie
* Skandar Keynes: Edmund Pevensie
* Will Poulter: Eustace Scrubb

### Egunsentiko Ibiltariaren eskifaia

* Ben Barnes: Caspian erregea
* Simon Pegg: Reepicheepen ahotsa
* Gary Sweet: Lord Drinian
* Shane Rangi: Tavros minotauroa
* Morgan Evans: Randy faunoa
* Steven Rooke: Nausus faunoa
* Tony Nixon: Rynelf

### Narniarrak

* Liam Neeson: Aslan
* Laura Brent: Lilliandil
* Bille Brown: Coriakin
* Bruce Spence: Lord Rhoop
* Arabella Morton: Gael
* Nathaniel Parker: Caspian IX
* David Vallon: Gumpas agintaria
* Michael Foster: Gumpas altxorzaina
* Roy Billing: Dufflepudarren buruzagia

### Kameoak

* William Moseley: Peter Pevensie
* Anna Popplewell: Susan Pevensie
* Tilda Swinton: Jadis, Sorgin Zuria
* Douglas Gresham: Esklabo eroslea

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q474082
* Multimedia: The Chronicles of Narnia: The Voyage of the Dawn Treader / Q474082
# Susan Saint James

Susan Saint James, jaiotza izenez Susan Jane Miller (Los Angeles, Kalifornia, 1946ko abuztuaren 14a) estatubatuar zinema eta telebista antzezlea da. Arrakastarik handiena, 1960ko hamarkada amaieran eta 1970eko hamarkadan protagonizatu zituen telesailekin erdietsi zuen: The Name of the Game (1968-1971), Gene Barry, Anthony Franciosa eta Robert Stackekin eta McMillan & Wife (1971-1977), Rock Hudsonekin.

## Erreferentziak

* ↑ Brumburgh, Gary. Susan Saint James. imdb.com (Noiz kontsultatua: 2015-10-20).
* Datuak: Q259559
* Multimedia: Susan Saint James / Q259559
# Susan Stryker

Susan O'Neal Stryker (Fort Still, Oklahoma, AEB, 1961) historialari estatubatuarra da, zinegilea ere bai, eta Arizonako Unibertsitateko eta Yale Unibertsitateko LGTB ikasketetako irakaslea. Emakume transgeneroa da Susan Stryker.

## Ibilbidea

Genero eta giza sexualitateari buruzko artikuluak eta liburuak idatzi izan ditu, hala nola Transgender History (2008). Ekarpen inportantetzat ho izan diuzte 21. mendeko , gai feministei buruzko azterlanetan eta pertsona transgeneroen garapenari buruzko eztabaidan. Esparru akademikoaz gain, Transgender Nation taldearen queer aktibismoarekin lotura estua izan du AEBetan; talde horren sortzaileetako bat izan zelarik 1990eko hamarkadaren hasieran. GLBT Historical Society os San Francisco San Frantziskoko erakundearen zuzendari exekutiboa ere izan da.
Screaming Queens: The Riot at Compton’s Cafeteria (2005) dokumentala zuzendu du eta Emmy Saria irabazi zuen, horregatik: 1966ko abuztuan San Frantziscoko polizia-jazarpenari aurre egin zioten drag-queen eta trans emakumeen testigantza jaso zuen lan horretan. Disclosure: Trans Lives on Screen dokumentalean ere agertzen da ekarpenak egiten.

## Erreferentziak

* Artikulu hau, osorik edo zatiren batean, katalanezko wikipediako «Susan Stryker» artikulutik itzulia izan da, 2023-09-04 data duen 32421170 bertsioa oinarritzat hartuta. Sartze-datarik ez duten erreferentziak, edo 2023-09-04 baino lehenago datatuak, jatorrizko artikulutik ekarri dira itzulpenarekin batera.
* ↑ Gómez Urzaiz, Begoña. (2019-04-28). «Todos somos un poco trans» El País (Madrid) ISSN 1134-6582..
* ↑ (Ingelesez) «On Susan Stryker and Trans SanFrisco — Mousse Magazine and Publishing» www.moussemagazine.it 2023-10-05 (Noiz kontsultatua: 2024-05-09).
* ↑ Roqueta, Marta. (23 gen 2020). Quatre mites sobre la teoria queer (I). El Temps.
* ↑ Fanlo, Isaias. (5 mar 2019). El món des d’una mirada trans. Núvol.

## Kanpo estekak

* Datuak: Q7648438
* Multimedia: Susan Stryker / Q7648438
# Susan Te Kahurangi King

Susan Te Kahurangi King (Te Aroha, Waikato eskualdea, 1951) zeelandaberritar artista da.

## Bizitza

Susan Te Kahurangi King Te Aroha herrian jaio zen 1951n. Pertsona autista da. Lau urte zituela, hitz egiteko gaitasunak behera egin zion, eta zortzi urterekin hitz egiteari utzi zion erabat.
Artista autodidakta da eta mundu alternatibo oso bat sortu du marrazkien bidez, boligrafoak, arkatzak, argizari-arkatzak eta tinta erabiliz. 1970eko hamarkadaren erdialdean eta amaieran, Kingek panorama konplexu eta hipnotikoak sortu zituen, animaliak, gizakiak eta objektu bizigabeak irudikatzen zituztenak. 1980ko hamarkadan, bere lanen irudikapen-edukia aldatzen hasi zen, zelula- edo mapa-itxurako egitura duten konposizioetan zentratuz. 1990eko hamarkadaren hasieran marrazteari utzi zion arrazoi ezezagunengatik, baina 2008an ekin zion berriro, Dan Salmon bere arteari buruzko dokumentala filmatzen hasi zenean.
Peter Fay arte bildumagile eta komisarioak Kingen lanak aurkitu zituen eta bakarkako erakusketa antolatu zuen Sydneyn 2009an. 2013an Kingek Parisko Arte Marjinalaren Azoka ospetsuan parte hartu zuen. 2015ean Drawings from Many Worlds bakarkako erakusketa bat egin zen New Yorkeko Andrew Edlin galerian, eta 2016ko uztailean beste erakusketa bat inauguratu zen Miamiko Arte Garaikideko Institutuan. Horrez gain, Kingen artelanak Londresko Marlborough Contemporary galerian erakutsi ziren 2018an eta Chicagoko Intuit Arte Zentroan 2019an.

## Erreferentziak

* 1 2 (Ingelesez) Willis, Liz. «Pictures of Susan» Stuff 2012-07-13 (Noiz kontsultatua: 2024-06-22).
* 1 2 (Ingelesez) «Susan Te Kahurangi King Biography» Susan Te Kahurangi King (Noiz kontsultatua: 2016-07-22).
* ↑ (Ingelesez) Anspon, Catherine. «An Autistic Woman Who Has Not Spoken for 50 Years Becomes a Surprise Art Star: Inspiring Genius Shows Us New Worlds» Paper City 2017-06-27 (Noiz kontsultatua: 2024-06-22).
* 1 2 (Ingelesez) Frank, Priscilla. «This Outsider Artist Stopped Speaking As A Child, Communicates Solely Through Her Work» Huffpost 2014-11-07 (Noiz kontsultatua: 2024-06-22).
* ↑ (Ingelesez) Clark, Andrew. «Susan Te Kahurangi King» APS Editions 2022-06-11 (Noiz kontsultatua: 2024-06-22).
* ↑ (Ingelesez) Gómez, Edward M. «Explosive Drawing: Susan King’s Mash-ups, Strange Landscapes, and Other Worlds» Hyperallergic 2014-11-08 (Noiz kontsultatua: 2024-06-22).
* ↑ (Ingelesez) Rosenberg, Karen. «Susan Te Kahurangi King: ‘Drawings From Many Worlds’» The New York Times 2014-11-21 (Noiz kontsultatua: 2024-06-22).
* ↑ (Ingelesez) «Susan Te Kahurangi King» Institute of Contemporary Art, Miami (Noiz kontsultatua: 2024-06-22).
* ↑ (Ingelesez) «Susan Te Kahurangi King: Drawings 2008-2018, curated by Chris Byrne» Marlborough Gallery (Noiz kontsultatua: 2019-09-11).
* ↑ (Ingelesez) «Susan Te Kahurangi King at Intuit: The Center for Intuitive and Outsider Art, Chicago» ARTnews 2019-03-12 (Noiz kontsultatua: 2024-06-22).

## Kanpo estekak

* Datuak: Q19974307
# Susan Sontag

Susan Sontag , (New York, Estatu Batuak, 1933ko urtarrilaren 16a - New York, Estatu Batuak, 2004ko abenduaren 28a), Estatu Batuetako idazlea izan zen, eleberrigilea, filosofoa eta saiakeragilea, baita irakasle, zinema zuzendari eta gidoilaria ere. Literaturan eta saiakeran aritu zen arren, irakaskuntzan ere jardun zuen eta filmak eta antzezlanak zuzendu zituen.

## Lanak
### Fikzioa

* (1963) The Benefactor ISBN 0-385-26710-X
* (1967) Death Kit ISBN 0-312-42011-0
* (1977) I, etcetera ISBN 0-374-17402-4
* (1991) The Way We Live Now ISBN 0-374-52305-3
* (1992) The Volcano Lover ISBN 1-55800-818-7
* (1999) In America ISBN 1-56895-898-6

### Antzerki-lanak

* (1991) "A Parsifal"
* (1993) Alice in Bed
* (1999) "Lady from the Sea"

### Saiakerak
#### Bildumak

* (1966) Against Interpretation ISBN 0-385-26708-8
* (1969) Styles of Radical Will ISBN 0-312-42021-8
* (1980) Under the Sign of Saturn ISBN 0-374-28076-2
* (2001) Where the Stress Falls ISBN 0-374-28917-4
* (2007) At the Same Time: Essays & Speeches ISBN 0-374-10072-1

#### Monografiak

* (1977) On Photography ISBN 0-374-22626-1
* (1978) Illness as Metaphor ISBN 0-394-72844-0
* (1988) AIDS and Its Metaphors ISBN 0-374-10257-0
* (2003) Regarding the Pain of Others ISBN 0-374-24858-3

### Filmak

* (1969) Duett för kannibaler
* (1971) Bröder Carl
* (1974) Promised Lands
* (1983) Unguided Tour AKA Letter from Venice

## Kanpo estekak

* Datuak: Q152824
* Multimedia: Susan Sontag / Q152824
# Tadeusz Kościuszkoren monumentua (Wawel)

Krakoviako Tadeusz Kościuszkoren monumentua (polonieraz: Pomnik Tadeusza Kościuszki), Poloniako brontzezko monumentu ezagunenetakoa da. Artista hauen lana da: Leonard Marconi, Varsovian jaiotako Lviv Unibertsitateko irakaslea, eta haren semea, Antoni Popiel eskultorea. Kościuszko Poloniako eta Amerikako independentziaren heroiaren brontzezko zaldizko estatua Alde Zaharraren Wawelgo Gazteluko mendebaldeko sarreran dago.
Estatua 1900. urtean sortu zen Tadeusz Kościuszko Sozietate berriaren ahaleginari esker, Marconi hil ondoren. Austriako gobernuak Poloniako banaketa inperialaren garaian ez zuen baimenik eman. Hogeita urte geroago, 1920-24 urtean, Poloniar estatuaren independentzia berrezarri zenean, Lehen Mundu Gerraren ondoren. Estatua 1940an alemaniarrek suntsitu zuten Poloniako okupazio naziaren garaian. Gaur egungo erreplika, 1960an eraiki zuten, Dresdengo (Alemania) herritarrek Krakoviari egindako opari bat da. Bere bikoiztua ere sortu zen Detroiten (Michigan) 1978an, Krakoviako herriaren opari gisa, Estatu Batuetako berrehungarren urteurrenaren ospakizunean.
Kościuszko-ren garaian Poloniako estatua bi aldiz banatu zuten ingurukoek: Errusia, Austria-Hungaria eta Prusia 1793. urtearen hasieran. 1794an, Kościuszko-k Krakoviako plaza nagusian matxinadara abiatu zen, Racławice-ko bataila garaile atera arren errusiar armada kopuruz nagusiaren aurka, Poloniako hirugarren eta azken banaketa tragikoa sortu zuen. Krakovia Galitziako probintzia austriarreko zatia bilakatu zen mende bat baino gehiagoan zehar. 1794ko altxamendua zuzendu aurretik, Kościuszko-k Ameriketako Estatu Batuen Independentzia Gerran borrokatu zuen Armada Kontinentaleko koronel gisa. 1783an, bere zerbitzuak onartzeko Kongresu Kontinentalak brigada-jeneral maila eta Estatu Batuetako herritartasuna eman zizkon. Tadeusz Kościuszko Suitzan hil zen 1817ko urriaren 15ean. Bere gorputza Solothurngo Jesuiten elizako kripta batean ehortzi zuten. Urte bat geroago, Wawelgo katedraleko San Leonardoren kriptara eraman zuten, bere monumentua dagoen gaurko lekuaren ondoan.

## Kanpo estekak

* Datuak: Q7674490
* Multimedia: Tadeusz Kościuszko Monument in Kraków / Q7674490
# Tadeusz Kościuszko

Tadeusz Andrzej Bonawentura Kościuszko (Mereczowsczyzna, Poloniar-Lituaniar Batasuna, gaur egun Kosava, Bielorrusia, 1746ko otsailaren 4a - Solothurn, Suitza, 1817ko urriaren 15a) poloniar militarra eta abertzalea izan zen.
Ameriketako Estatu Batuen Independentzia Gerran (1776-1783) parte hartu zuen. 1784. urtean itzuli zen Poloniara, eta Errusiaren aurka borrokatzen ari ziren poloniar iraultzaileekin bat egin zuen. Frantzian eta Alemanian izan ondoren, krakoviarrak errusiarren aurka altxa zitezen lortu zuen, eta garaipena lortu zuen Racławicen. Varsoviako setioa haustera behartu zituen prusiarrak, baina horien eta errusiarren artean menderatu zuten Kosciuśzkoren armada, eta preso eraman zuten (1794-1796). Parisen eta Suitzan bizi izan zen ondoren, eta teknika militarrari buruzko hainbat obra idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q191479
* Multimedia: Tadeusz Kościuszko / Q191479
# Tadeusz Mazowiecki

Tadeusz Mazowiecki (Plock, 1927ko apirilaren 18a - Varsovia, 2013ko urriaren 28a) poloniar idazle, kazetari, gizarte-langile eta politikari kristau-demokrata izan zen. Solidarność sindikatuko sortzaileetako bat izan zen, eta Bigarren Mundu Gerraren ondoren Polonian egon zen aurreneko Lehen Ministro ez komunista.

## Bizitza

Bigarren Mundu Gerra amaitu ondoren, Varsoviako Unibertsitatean egin zituen zuzenbide-ikasketak, baina kazetari-lanetan jardun zuen. Wiez egunkari independentea sortu zuen 1958. urtean. 1961ean legebiltzarreko kide hautatu zuten, eta Znak diputatu katolikoen taldean sartu zen, oposizioan. Solidarnosc sindikatua sortzen eta antolatzen lagundu zuen, eta 1980an Lech Walesaren laguntzaile izan zen, gobernuarekin izandako negoziazioetan. Gobernuarekin lortu zuten hitzarmenari esker, Solidarnosc izan zen herrialde komunista bateko lehenengo sindikatu independentea. Harrezkero Walesaren aholkulari nagusietako bat izan zen Mazowiecki. 1981ean, ordea, sindikatua legez kanpo utzi zutenean, atxilo hartu zuten beste zenbait buruzagirekin, eta espetxean egon zen 1982 arte. 1989an lan handia egin zuen Solidarnosc legeztatzeko, eta hauteskunde libreak antolatzeko elkarrizketetan. Hauteskundeetan arrakasta handia lortu zuten ez komunistek, eta Mazowiecki izendatu zuten Lehen Ministro. 1945az geroko lehenengo buruzagi ez komunista izan zen. 1989-1990 bitartean iraun zuen kargu horretan, baina tirabirak izan zituen Walesarekin, eta 1990eko hauteskundeetan, Walesa, Mazowiecki eta beste hautagai bat aurkeztu zirelarik, azken postuan gelditu zen, eta bertan behera utzi zuen kargu hura.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Monika Scislowska: Tadeusz Mazowiecki, Polish prime minister, dies at 86 Washingtonpost.com
* Datuak: Q55922
* Multimedia: Tadeusz Mazowiecki / Q55922
# Tadeusz Michalik

Tadeusz Michalik, (Jasieniec, Polonia, 1991ko otsailaren 16a), 97 kiloko borroka greko-erromatarrean lehiatzen den kirolari poloniarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen (Mohammad Hadi Saravi) iraniarrarekin partekatua) borroka greko-erromatarrean, Poloniaren izenean; Musa Jevloiev errusiarraren eta Artur Aleksanyan armeniarraren atzetik.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa, borroka greko-erromatarra 97 kg. |

## Erreferentziak

* ↑ «Tadeusz Michalik» olympedia.org (Ingelesez)
* ↑ "International Wrestling Database" www.iat.uni-leipzig.de Noiz kontsultatua: 2021-08-09. (Ingelesez)

## Kanpo estekak

* Datuak: Q23668303
* Multimedia: Tadeusz Michalik / Q23668303
# Tadhg Beirne

Tadhg Beirne (Eadestown, 1992ko urtarrilaren 8a) irlandar errugbilaria da, bigarren lerroko, hirugarren lerroko hegal eta hirugarren lerroko erdiko postuetan aritzen dena. 2018tik United Rugby Championshipeko Munster taldean jokatzen du. 2018ko ekainaren 16an egin zuen debuta Irlandako selekzioarekin, Melbournen, Australiaren kontra.

## Ibilbidea

* Leinster: 2015-2016
* Scarlets: 2016-2018
* Munster: 2018-

## Palmaresa
### Leinster

* Pro 12
** finalista: 2016

### Scarlets

* Pro 12/Pro14
** irabazlea: 2017
** finalista: 2018

### Munster

* Pro14/United Rugby Championship
** irabazlea: 2023
** finalista: 2021

### Irlandako selekzioa

* Sei Nazioen Txapelketa
** irabazlea: 2023, 2024
** Grand Slam: 2023

## Erreferentziak

* ↑ Tadhg Beirne. en.espn.co.uk (Noiz kontsultatua: 2024-4-7).

## Kanpo estekak

* Datuak: Q26923808
# Tadeusz Konwicki

Tadeusz Konwicki (Vilnius, 1926ko ekainaren 22a - Varsovia, 2015eko urtarrilaren 7a) poloniar idazle eta zinema zuzendaria izan zen.
Bigarren Mundu Gerran Poloniako erresistentzian parte hartu zuen Armia Krajowaren barruan. Krakoviako Jagellondar Unibertsitatean ikasi zuen eta 1947an Varsoviara joan zen kazetari lanak egitera.
Eleberriak idatzi zituen eta errealismo sozialistaren bultzatzaileetako bat izan zen literaturan. 1952tik 1956ra Poloniako Langileen Alderdi Batuko kide izan zen, baina data horretatik aurrera erregimen komunista zapuztu zuen.
Poloniako Zinema Eskolako kide garrantzitsuenetako bat ere izan zen. 1958an Veneziako Zinemaldiko Sari Nagusia irabazi zuen.

## Idazlanak

* Sennik współczesny. (1970) ISBN 0-14-004115-X.
* Zwierzoczłekoupiór. (1977) ISBN 0-19-271407-4.
* Kompleks polski. (1982) ISBN 1-56478-201-8.
* Mała apokalipsa. (1983) ISBN 1-56478-217-4.
* Wschody i zachody księżyca (1987) ISBN 0-374-21241-4.
* Bohiń. (1990) ISBN 0-374-11523-0.
* Nowy Świat i okolice. (1991) ISBN 0-374-22182-0.
* Kalendarz i klepsydra. (1994) ISBN B00092VYV8.

## Filmografia
### Gidoilaria/Zuzendaria

* Ostatni dzień lata, 1958
* Zaduszki, 1961
* Chwila pokoju / Le Moment de paix, 1965
* Salto (1965)
* Jak daleko stąd, jak blisko, 1973
* Dolina Issy, 1982
* Lawa , 1989

### Gidoilaria

* Kariera, 1954, Jan Koecher zuzendaria
* Zimowy zmierzch, 1956, Stanisław Lenartowicz zuzendaria
* Matka Joanna od Aniołów, 1961, Jerzy Kawalerowicz zuzendaria
* Faraon, 1966, Jerzy Kawalerowicz zuzendaria
* Jowita 1967, Janusz Morgenstern) zuzendaria
* Austeria 1982, Jerzy Kawalerowicz zuzendaria
* Kronika wypadków miłosnych, 1985, Andrzej Wajda) zuzendaria

## Kanpo estekak

* Datuak: Q704516
* Multimedia: Tadeusz Konwicki / Q704516
# Tadeusz Różewicz

Tadeusz Różewicz (Radomsko, 1921eko urriaren 9a - Wrocław, 2014ko apirilaren 24a) poloniar olerkari, antzerkigile eta itzultzailea izan zen.
Jagellondar Unibertsitatean ikasi zuen eta Bigarren Mundu Gerran Barne Armada klandestinoko kide izan zen. Gerraren ondoren Wrocławn bizi izan zen.
1944 eta 1960 artean hamabost olerki liburu argitaratu zituen eta 1960an antzerkigile bezala debutatu zuen. Idazle Poloniarren Batasuneko kide izan zen.

## Lanak

* 1947: Niepokój ("Antsietatea")
* 1948: Czerwona rękawiczka ("Eskularru gorria")
* 1955: Opadly liscie z drzew ("Hostoak zuhaitzetatik erori dira")
* 1960: Rozmowa z księciem ("Printze batekin elkarrizketa")
* 1961: Głos Anonima ("Ahots anonimoa")
* 1962: Nic w płaszczu Prospera ("Jantzirik ez Prospero berokian")
* 1964: Twarz ("Aurpegia")
* 1968: Twarz trzecia ("Hirugarren aurpegia")
* 1968: Kartoteka ("Karten aurkibidea")
* 1969: Stara kobieta wysiaduje ("Andre zaharra zain eseri da")
* 1972: Na czworakach ("Lau guztietan")
* 1975: Białe małżeństwo ("Ezkontza zuria")
* 1979: Próba rekonstrukcji ("Berreraikitzeko ahalegina")
* 1982: Pułapka ("Tranpa"), Warszawa: Czytelnik
* 1991: Płaskorzeźba ("Behe-erliebe"), Wrocław: Wydawnictwo Dolnośląskie
* 1992: Nasz starszy brat ("Gure anaia nagusia")
* 1996: Zawsze fragment. Recycling ("Beti zati bat: birziklatzen"), Wrocław: Wydawnictwo Dolnośląskie
* 1999: Matka odchodzi ("Ama badoa"), Wrocław: Wydawnictwo Dolnośląskie
* 2001: Nożyk profesora ("Irakaslearen aiztoa"), Wrocław: Wydawnictwo Dolnośląskie
* 2002: Szara strefa ("Zona grisa"), Wrocław: Wydawnictwo Dolnośląskie
* 2004: Wyjście ("Irteera"), Wrocław: Wydawnictwo Dolnośląskie
* 2007: Nauka chodzenia, Wrocław: Biuro Literackie
* 2008: Kup kota w worku, Wrocław: Biuro Literackie

## Kanpo estekak

* Datuak: Q327275
* Multimedia: Tadeusz Różewicz / Q327275
# Tadhg Furlong

Tadhg Furlong (Wexford konderria, 1992ko azaroaren 14a) irlandar errugbilaria da, harroin postuan aritzen dena. 2013tik aitzina, United Rugby Championshipeko Leinster Rugbyn jokatzen du. Irlandako selekzioko kidea da 2015etik, eta British and Irish Lionsen bi biratan parte hartu du, 2017koan eta 2021ekoan. 2021eko denboraldian, munduko eskuineko harroin hoberena izendatu zuen World Rugbyk.

## Palmaresa
### Leinster

* Pro 12/Pro 14/United Rugby Championship
** irabazlea: 2018, 2019, 2020, 2021
* Europako kopa
** irabazlea: 2018
** finalista: 2019, 2022, 2023

### Irlandako selekzioa

* Sei Nazioen Txapelketa:
** Irabazlea: 2018, 2023
** Grand Slam: 2018, 2023
** Triple Crown: 2018, 2022, 2023

## Erreferentziak

* ↑ Tadhg Furlong. en.espn.co.uk (Noiz kontsultatua: 2022-4-9).
* ↑ Antoine Dupont dans le XV de l'année de World Rugby !. lerugbynistere.fr (Noiz kontsultatua: 2022-4-9).
* ↑ All 30 of Ireland's Grand Slam contributors rated - but one man comes out on top. independent.ie (Noiz kontsultatua: 2022-4-9).
* ↑ Ireland deliver memorable performance to seal sweetest of victories !. irishtimes.com (Noiz kontsultatua: 2023-3-20).

## Kanpo estekak

* Datuak: Q17019995
# Tadjoura

Tadjoura (afarreraz: Tagórri; arabieraz: تاجورة‎, Tağūrah; somalieraz: Tajuura) Djibutiko hiria da, izen bereko eskualdeko hiriburua eta hiri nagusia dena. Herrialdeko hirugarren hiririk populatuena da eta, 2009an, 14.820 biztanle inguru zituen.

## Klima

Datu klimatikoak (Tadjoura) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 29.0 | 29.2 | 31.1 | 33.1 | 36.0 | 39.7 | 41.7 | 40.6 | 37.6 | 34.0 | 31.3 | 29.7 | 34.4 |
| Batez besteko tenperatura (ºC) | 25.6 | 26.3 | 27.9 | 29.7 | 32.4 | 35.7 | 36.4 | 35.6 | 34.2 | 30.3 | 27.8 | 26.2 | 30.7 |
| Batez besteko tenperatura minimoa (°C) | 22.2 | 23.3 | 24.6 | 26.2 | 28.7 | 31.7 | 31.1 | 30.5 | 30.7 | 26.5 | 24.2 | 22.7 | 26.9 |
| Pilatutako prezipitazioa (mm) | 13 | 10 | 17 | 14 | 9 | 2 | 2 | 27 | 12 | 18 | 35 | 27 | 186 |
| Iturria (1): Climate-Data.org: 12m ||||||||||||||
| Iturria (2): Levoyageur ||||||||||||||

## Erreferentziak

* ↑ (Ingelesez) Climate-Data.org. Climate: Tadjoura - Climate graph, Temperature graph, Climate table. .
* ↑ (Frantsesez) Levoyageur. DJIBOUTI - TADJOURAH : Climate, weather, temperatures. .

## Kanpo estekak

* Datuak: Q820972
* Multimedia: Tadjoura / Q820972
# Taxaceae

Taxaceae pinofito zuhaitz familia da, 30 espezieako landarean berez hiru generoko eta 7-12 dira hosto eta kareharriz osaturiko lursailetan haiz ohi dira.

## Kanpo estekak

* Datuak: Q223751
* Multimedia: Taxaceae / Q223751
* Espezieak: Taxaceae
# Tawstock

Tawstock, Hego-mendebaldeko Ingalaterran dagoen udalerri bat da, Devon konderrian.
2019an 2.372 biztanle zituen.
* Datuak: Q2186946
* Multimedia: Tawstock / Q2186946
# Tawe Uchaf

Tawe Uchaf, Galesko komunitate bat da, Powys konderrian. Ystradgynlais udalerriaren ipar-ekialdean dago. Fforest Fawr geoparkea eta Brecon Beacons Parke Nazionalaren barnean dago.
2011ko erroldaren arabera 1.562 biztanle zituen.

## Kanpo estekak

* Datuak: Q7689249
* Multimedia: Tawe-Uchaf / Q7689249
# Tawellemmet

Tawellemmet, tuareg hizkuntzetako nagusiena da. Mali, Niger eta Nigerian mintzatzen da, denera 801.000 hiztun inguru ditu. Tamajaq hizkuntzaren barnen sailkatzen den bi adarretako bat da, bestea Air Tamajeq.
# Tawfiq al-Hakim

Tawfiq al-Hakim edo Tawfik el-Hakim (egiptoar arabieraz: توفيق الحكيم‎, Tawfīq el-Ḥakīm; Alexandria, 1898ko urriaren 9a - Kairo, 1987ko uztailaren 26a) egiptoar idazlea izan zen. Arazo politiko-sozialak erabili zituen bere eleberrietako gai gisa: Kanpainako lege-arduradun baten egunkaria (1937). Antzerkigile oparoa zen; mito klasikoak, Mila eta bat gau eta tradizioa zituen inspirazio-iturri, eta sinbolismoz beteriko molde errealistez janzten zituen bere obrak: Xerezade (1934), Edipo Errege (1939), Pigmalion (1942), Sultanaren dilema (1960), Egun batean esan nuen (1970). XX. mendeko antzerkigile egiptoarretan seinalatuena izan da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2019161
* Multimedia: Tawfiq Al-Hakim / Q2019161